રાજય સરકાર છેલ્લા વર્ષોમાં ખેડુતોનો મગફળી ખરીદવા માટે ટેકાના ભાવો જાહેર કરી (એમ.એસ.પી.દર) ખેડુતો પાસેથી જિલ્લા મુખ્ય મથકે આવેલ માર્કેટીંગ યાર્ડમાં સરકાર નકકી કરેલ એમ.એસ.પી.ના દરે ખેડુતો પાસેથી તેમની મગફળી ખરીદ કરે છે. જેમાં ગત વર્ષે મગફળીની ખરીદીમાં મોટાપાયે ભ્રષ્ટાચાર થયેલ, ગોડાઉનો સળગ્યા, બારદાનો સળગ્યા, મગફળીને બદલે ધુળ-માટીના કોથરા આવ્યા વિગેરે સરકારી ભ્રષ્ટાચારની ગંગામાં અનેક મળતીયાઓ, એજન્ટો નાહીને માલદાર થયા ત્યારે ખેડતોને તો તેમનાં ઉત્પાદનમાં મળતો લાભ વચેટીયા અને આ ભ્રષ્ટાચારી લોકો જ ખાઈ ગયા. આમાં ખેડુતો અને સરકાર બંને પક્ષે ખોટનો વેપાર થયો હતો.